26/02/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 7352 pola que se aproban as Bases reguladoras do programa de subvencións a concellos e entidades locais para o mantemento ou creación de postos de traballo de persoal técnico nos servizos municipais de cultura en 2019

Bases reguladoras do programa de subvencións a concellos e entidades locais para o mantemento ou creación de postos de traballo de persoal técnico nos servizos municipais de cultura en 2019 Por resolución do Presidente da Deputación núm.7352 do 22 de febreiro de 2019, aprobáronse as Bases reguladoras do programa de subvencións a concellos e entidades locais para o mantemento ou creación de postos de traballo de persoal técnico nos servizos municipais de cultura en 2019, que se transcriben deseguido: PROGRAMA DE SUBVENCIÓNS A CONCELLOS E ENTIDADES LOCAIS PARA O MANTEMENTO OU CREACIÓN DE POSTOS DE TRABALLO DE PERSOAL TÉCNICO NOS SERVIZOS MUNICIPAIS DE CULTURA EN 2019 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto Introdución Consciente da complexidade, heteroxeneidade e precariedade estrutural que caracteriza a realidade sociolaboral dos servizos municipais de cultura dos concellos galegos, a Área de Cultura da Deputación da Coruña realizou nos últimos 3 anos, a través da reformulación desta convocatoria e loxicamente dentro do marco dos concellos da nosa provincia, un esforzo de ordenación e clarificación de funcións, categorías e modalidades co obxectivo de servir como primeiro paso no necesario avance cara unha maior regulación e normativización do sector, que ofreza unha definición máis clara e asentada dos perfís profesionais, garanta estabilidade nas situacións laborais, permita o desenvolvemento do traballo sociocultural municipal de forma coherente a medio e longo prazo e se relacione de forma máis adecuada co mapa formativo existente. No desenvolvemento desta reformulación contouse coa interlocución aberta das entidades e profesionais do sector, e partiuse da asunción da dificultade de ordenación nun tempo reducido (catro anos) dun panorama laboral moi complexo conformado ao longo de case catro décadas de acción cultural municipal. A Deputación da Coruña convoca para 2019 esta liña de subvención, para pechar o ciclo 2015-2019, cunha proposta de convocatoria coherente cos avances introducidos neste período, mais co obxectivo no horizonte de, para o período 2020-2023, e a partir do traballo xa realizado, proceder á definición dun documento de referencia a partir dun traballo directo de interlocución cos axentes públicos, académicos, sindicais e profesionais, para a implementación nese período dunha estratexia pactada de ordenación socioprofesional e estabilización laboral.3.1.–Obxecto específico do programa FO206/2019. O obxecto do programa FO206/2019 é contribuír ao mantemento ou creación de postos de traballo de persoal técnico nos servizos municipais de cultura, a través da axuda ás retribucións deste. En concreto, as axudas económicas obxecto deste programa destinaranse ao mantemento dos postos de traballo existentes e ao fomento da creación de novos postos, para a creación de servizos novos ou o reforzo dos existentes, conforme ás seguintes catro finalidades:  A. Mantemento de posto de traballo de técnico/a municipal en animación sociocultural. Diríxese a financiar as retribucións dos postos de traballo de técnicos/as municipais de animación sociocultural xa existentes nos concellos.  B. Mantemento do posto de traballo de técnico/ municipal en xestión cultural. Diríxese a financiar as retribucións dos postos de traballo de técnicos/as municipais de xestión cultural xa existentes nos concellos.  C. Creación de novo posto de traballo de técnico/a municipal en animación sociocultural. Diríxese a financiar as retribucións dos postos de traballo de nova creación de técnico/a en animación sociocultural, creados a partir do proceso de selección vinculado a esta convocatoria.  D. Creación de novo posto de traballo de persoal técnico en xestión cultural. Diríxese a financiar as retribucións dos postos de traballo de nova creación de persoal técnico/a en xestión cultural, creados a partir do proceso de selección vinculado a esta convocatoria. Os concellos serán os encargados de pagar directamente as súas nóminas e Seguridade Social e non se admitirán contratos de servizos. Cada Concello poderá realizar unha única petición. A Deputación contribuirá cun importe igual por concello/agrupación de concellos de ata:  Un máximo de 15.000 euros no caso do persoal técnico en xestión cultural.  Un máximo de 10.000 euros no caso do persoal técnico en animación sociocultural. Estes importes máximos corresponden a contratos a tempo completo e duración anual, no caso de non ser así, reduciranse os importes proporcionalmente. O resto dos custos do persoal, que deben ser acordes á súa categoría profesional, deben ser sufragados polo concello beneficiario, que sexa como for deberá asumir, como mínimo, o 20% do custo total. As axudas económicas obxecto deste programa destinaranse a financiar o persoal técnico, dentro do período comprendido entre o 1 de xaneiro e o 31 de decembro de 2019 ou, no caso de ter prórroga, ata o 30 de abril de 2020. Para aqueles concellos que no ano 2018 tivesen concedida prórroga, o período será o comprendido entre o 1 de maio de 2019 e o 31 de decembro de 2019 ou, no caso de ter prórroga no ano 2019, ata o 30 de abril de 2020. A solicitude de prórroga deberá presentarse ata o 12 de decembro de 2019, ás 14.00 horas. A participación neste programa non suporá relación contractual ningunha entre a Deputación e o persoal técnico contratado. O persoal técnico contratado desenvolverá nos concellos, con carácter xeral, os traballos de: a) Dinamización e mediación sociocultural do territorio. b) Intervención socioeducativa cos diferentes grupos de idade. c) Deseño e desenvolvemento de políticas de apoio á creación cultural e artística local. d) Deseño e desenvolvemento de políticas de xeración de oferta cultural no ámbito local. e) Desenvolvemento de enfoques relacionais e cooperativos cos campos do patrimonio, turismo, educación, igualdade, servizos sociais e medio ambiente no municipio e comarca.3.2.–Gastos subvencionables neste programa. Base 4.–Compatibilidades e exclusións As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. Exclusións específicas do programa FO206/2019 Ademais das exclusións expresadas na base 4 das Bases reguladoras xerais, non serán obxecto de subvención neste programa:  Os gastos de manutención, aloxamento e atencións protocolarias.  Os gastos financeiros.  O persoal contratado con base a esta convocatoria centrarase no desenvolvemento de proxectos e actividades de carácter sociocultural, quedando excluídas das posíbeis liñas de traballo a desenvolver as actividades deportivas e de tempo libre, de promoción económica, de servizos sociais, de turismo e as vinculadas á información xuvenil e ás OMIX ( oficinas municipais de información xuvenil). Base 6.–Obrigas das entidades locais Obrigas específicas das entidades locais solicitantes do programa FO206/2019 Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes: Realizar a contratación do técnico/a en xestión cultural e/ou animación sociocultural no ano 2019, en réxime de dereito laboral ou administrativo, con cumprimento das disposicións vixentes e respectando, en todo caso, os requisitos de igualdade, mérito, capacidade e publicidade. O procedemento de selección do persoal poderá desenvolverse por parte do concello de forma parella ao procedemento de resolución das axudas, de maneira que a contratación efectiva do persoal non sufra demoras unha vez publicada a resolución definitiva do programa FO206. A duración temporal máxima do contrato subvencionado será de 12 meses a partir da data de sinatura deste, con data límite de remate no 30 de abril de 2020. Modalidade A.–MANTEMENTO DO PERSOAL TÉCNICO EN ANIMACIÓN SOCIOCULTURAL DA ÁREA MUNICIPAL DE CULTURA Nesta modalidade, os concellos poderán concorrer á liña FO206 caso de o seu persoal cumprir os seguintes requisitos: * Título oficial de Técnico Superior en Animación Sociocultural, ou titulación universitaria en Educación Social. No seu defecto, poderá ser admitida a titulación en Pedagoxía e outras titulacións universitarias. * Certificado de Lingua Galega Nivel 4 (Celga 4) ou equivalente. A súa categoría profesional será a de Técnico Superior en Animación Sociocultural ou equivalente, correspondente, no mínimo, ao grupo de clasificación B ou C1, ou o grupo que corresponda no caso de persoal laboral. As funcións e retribucións deberán ser as correspondentes a esa categoría. Modalidade B.–MANTEMENTO DO PERSOAL TÉCNICO EN XESTIÓN CULTURAL DA ÁREA MUNICIPAL DE CULTURA Nesta modalidade, os concellos poderán concorrer á liña FO206 caso de o seu persoal cumprir os seguintes requisitos: * Titulación universitaria relacionada co ámbito cultural ou social (Educación Social, Humanidades, Socioloxía, Historia, Belas Artes, Pedagoxía, Filoloxía ou equivalentes). No seu defecto, poderán ser admitidas outras titulacións universitarias. * Certificado de Lingua Galega Nivel 4 (Celga 4) ou equivalente. A categoría profesional é a de Técnico Medio de Cultura ou equivalente, correspondente ao grupo de clasificación A2, con nivel 16 (mínimo) / 26 (máximo) ou o grupo que corresponda no caso de persoal laboral. As funcións e retribucións deberán ser as correspondentes a esa categoría. Modalidade C.–CREACIÓN DUN NOVO POSTO DE TRABALLO DE TÉCNICO/A MUNICIPAL EN ANIMACIÓN SOCIOCULTURAL No caso de o Concello proceder á creación dun novo posto de traballo de técnico/a municipal en animación sociocultural, a selección do persoal desenvolverase a través dun procedemento selectivo conforme os seguintes elementos: C1.–REQUISITOS:  Título oficial de Técnico Superior en Animación Sociocultural ou titulación universitaria en Educación Social.  Certificado de Lingua Galega Nivel 4 (Celga 4) ou equivalente. C2.–MÉRITOS E PROBA:  Formación específica superior en xestión cultural (mestrados ou posgraos universitarios relacionados coa xestión cultural, curso universitario de especialización de xestión cultural, etc). Ata 2 puntos.  Formación específica (cursos, xornadas, etc) debidamente acreditada e homologada, relacionada co posto de traballo, impartida polas administracións públicas ou polas institucións e entidades autorizadas. Ata 1 punto.  Experiencia -acreditada documentalmente- na planificación, deseño e/ou desenvolvemento práctico de actividades de animación e dinamización social e comunitaria no sector público, asociativo e/ou privado. Teranse en conta aquelas relacionadas directamente cos campos da igualdade de xénero, o traballo socioeducativo e a dinamización do territorio. Ata 1 punto.  Desenvolvemento de dúas probas escritas: unha primeira, tipo test, de comprobación de coñecementos teóricos no campo da animación sociocultural; unha segunda, a desenvolver por escrito, de deseño dunha proposta libre de intervención sociocultural no concello. Ata 6 puntos. C3.–CATEGORÍA PROFESIONAL E FUNCIÓNS: A categoría profesional é a de Técnico Superior en Animación Sociocultural, correspondente no mínimo ao grupo de clasificación B ou o grupo que corresponda no caso de persoal laboral. As retribucións deberán ser as correspondentes a esa categoría. As súas funcións serán o desenvolvemento dos aspectos prácticos dos programas e proxectos culturais municipais, exercendo un labor de dinamización no campo da animación, o desenvolvemento comunitario e o lecer sociocultural. A persoa técnica en animación sociocultural colabora e participa no desenvolvemento das planificacións, proxectos, programas e iniciativas culturais municipais e responsabilízase do traballo directo coas persoas usuarias. Ao tempo, contacta co sistema asociativo local e coopera no incremento da participación da poboación nas actividades culturais, realizando un labor de intermediación entre a demanda social e a oferta cultural proposta polos servizos públicos. Modalidade D.–CREACIÓN DUN NOVO POSTO DE TRABALLO DE TÉCNICO/A MUNICIPAL EN XESTIÓN CULTURAL No caso de o Concello proceder á creación dun novo posto de traballo de técnico/a municipal en xestión cultural, a selección do persoal desenvolverase a través dun procedemento selectivo conforme aos seguintes elementos: D1.–REQUISITOS. * Titulación universitaria. * Certificado de Lingua Galega Nivel 4 (Celga 4) ou equivalente. D2.–MÉRITOS:  Formación específica superior en xestión cultural (mestrados ou posgraos universitarios relacionados coa xestión cultural, curso universitario de especialización de xestión cultural, etc). Ata 3 puntos.  Formación específica (cursos, xornadas, etc) debidamente acreditada e homologada, relacionada co posto de traballo, impartida por administracións públicas ou por entidades e organismos autorizados. Ata 1 punto.  Experiencia organizativa e de planificación -acreditadas documentalmente- no deseño e xestión de proxectos e iniciativas culturais no ámbito público, asociativo ou privado. Terase en conta aquela que garde relación cos campos da igualdade de xénero, o traballo socioeducativo e/ou a dinamización económica, turística e patrimonial do territorio. Ata 1 punto.  Desenvolvemento de dúas probas escritas: unha primeira, tipo test, de comprobación de coñecementos teóricos no campo da xestión cultural; unha segunda, a desenvolver por escrito, de deseño dunha proposta libre de programa cultural a desenvolver no concello. Ata 5 puntos. D3.–CATEGORÍA PROFESIONAL E FUNCIÓNS. A categoría profesional é a de Técnico Medio de Cultura, correspondente ao grupo de clasificación A2, con nivel 16 (mínimo)/26 (máximo) ou o grupo que corresponda no caso de persoal laboral. As retribucións deberán ser as correspondentes a esa categoría. As súas funcións son o deseño, a organización e a xestión técnica dos proxectos e programas culturais municipais. Así mesmo será responsable das tarefas administrativas e de xestión para dar cobertura á organización e desenvolvemento destes. É a persoa que xestiona os programas culturais dos espazos e equipamentos e planifica as políticas culturais nos campos do apoio á creación cultural, os programas socioculturais, o acceso á oferta cultural e a creación e fidelización de públicos. Prepara e controla as axudas e subvencións, propón e elabora as propostas culturais, aplica e xestiona o orzamento asignado, programa e calendariza os programas e coordina e dirixe a actividades dos espazos. Base 7.–Solicitude 7.1. Prazo e presentación de solicitudes específicos do programa FO206/2019. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación específica do programa FO206/2019. Ademais da documentación relacionada na base 7.2 das bases reguladoras, os concellos e entidades locais solicitantes deberán achegar: 1.–Memoria técnica, que conterá os seguintes aspectos: 1.1. Descrición das características socioculturais do concello.1.2. Relación, estado e modelo de xestión e atención dos equipamentos culturais existentes: casa da cultura, auditorio, salas expositivas, locais específicos de actividade cultural.1.3. Síntese das liñas xerais do traballo cultural do Concello nos últimos cinco anos.1.4. Relación de persoas asignadas especificamente á área de Cultura do concello, con indicación expresa da titulación académica que cada unha delas posúe.1.5. Explicación da actividade cultural que se vai realizar en 2019, que xustifique a necesidade da contratación que se pretende realizar e que, ao tempo, permita comprobar que é subvencionable neste programa segundo o disposto na base 3.1.6. Calendario de realización ao longo do ano 2019.1.7. Características da contratación que se solicita (só pode solicitar unha): A. Xornada completa (37,5 horas semanais). Neste caso o Concello deberá indicar o número de semanas que durará a contratación. B. Xornada parcial (menos de 37,5 horas semanais). Neste caso o Concello deberá indicar: – Número de horas semanais. – Número de semanas que durará a contratación.2.–Orzamento estimado dos gastos derivados da contratación do persoal.3.–Importe da subvención solicitada, que poderá acadar o 80% do orzamento de gastos.4.–Declaración doutras subvencións concedidas ou solicitadas para o mesmo obxecto.5.–Declaración das fontes de financiamento do proxecto (achega da entidade solicitante, outros recursos externos para o autofinanciamento). 6.–Declaración da antigüidade e tipoloxía do contrato, a duración da xornada e a titulación da ou do xestor ou animador cultural polo que solicita a subvención.7.–Declaración do ámbito territorial do proxecto (ámbito supramunicipal das accións e coordinación coas administracións competentes). 8.–Declaración de compromiso da utilización da lingua galega na realización e desenvolvemento dos proxectos e actividades.9.–Declaración de compromiso de participación nas actividades formativas organizadas pola área de Cultura da Deputación da Coruña no ámbito das políticas culturais. Base 8.–Resolución A Deputación contribuirá cun importe igual por concello/agrupación de concellos de ata:  Un máximo de 15.000 euros no caso do persoal técnico en xestión cultural.  Un máximo de 10.000 euros no caso do persoal técnico en animación sociocultural. Estes importes máximos corresponden a contratos a tempo completo e duración anual, no caso de non ser así reduciranse os importes proporcionalmente. Base 9.–Xustificación e pagamento 9.3. Documentación específica do programa FO206/2019. Ademais da documentación establecida no apartado 9.3 das bases reguladoras xerais presentará telematicamente a seguinte documentación específica: 1.–Memoria da actividades realizadas polo persoal contratado e do cumprimento das condicións impostas na concesión da subvención, que conterá, como mínimo os seguintes aspectos: actividades desenvoltas, temporalización, ámbito territorial, cuantificación e perfil dos participantes, resultados obtidos. A memoria terá que estar feita pola persoa técnica contratada e nela constará a súa identificación completa (nome, apelidos, titulación e cargo) e estará asinada pola persoa que represente á entidade.2.–Certificación expedida polo/a secretario/a da entidade local, dos pagamentos realizados ao persoal técnico entre o 1 de xaneiro e o 31 de decembro de 2019, ou no caso de ter concedida prórroga, ata o 30 de abril de 2020. Para aqueles concellos que no ano 2018 tivesen concedida prórroga, certificación dos pagamentos realizados ao persoal técnico entre o 1 de maio de 2019 e o 31 de decembro de 2019, ou no caso de ter concedida prórroga no ano 2019, ata o 30 de abril de 2020. A dita certificación indicará para cada traballador/a e mes, o importe bruto da nómina e o importe da seguridade social con cargo á entidade local.3.–Documentación relativa ao contrato: Relación laboral: – Copia do contrato vixente que o concello/agrupación de concellos/ formalice coa persoa técnica contratada. Ou – Copia da acta da toma de posesión se é persoal funcionario. Titulación: – Copia da titulación académica Temporalidade do contrato: No caso de que por circunstancias excepcionais, debidamente xustificadas, non fose posible acreditar a contratación do persoal técnico por todo o período subvencionado, producirase a correspondente economía na subvención concedida. A Coruña, 22 de febreiro de 2019. O presidente, O secretario, Valentín González Formoso José Luis Almau Supervía